5. ทรัพย์สินที่ใช้ในการประกอบธุรกิจ

5.1 บริษัท ศรีไทยซุปเปอร์แวร์ จำกัด (มหาชน)

  ทรัพย์สินหลักที่ใช้ประกอบธุรกิจ ได้แก่ โรงงาน 4 แห่ง คือ

  ก. โรงงานสุขสวัสดิ์ ตั้งอยู่เลขที่ 355 ซอย 36 ถนนสุขสวัสดิ์ แขวงบางปะกอก
  เขตราษฎร์บูรณะ กรุงเทพฯ เนื้อที่ 16 ไร่ 2 งาน 98 ตารางวา

  ข. โรงงานบางปู ตั้งอยู่เลขที่ 610 ซอย 8 เอ นิคมอุตสาหกรรมบางปู ตำบล แพรกษา
  อำเภอเมือง จังหวัดสมุทรปราการ เนื้อที่ 6 ไร่ 3 งาน 89 ตารางวา

  ค. โรงงานบางปะกง ตั้งอยู่เลขที่ 700/13 หมู่ 1 เขตนิคมอุตสาหกรรมบางปะกง
  ตำบลคลองตำหรุ อำเภอเมือง จังหวัดชลบุรี เนื้อที่ 49 ไร่ 98 ตารางวา

  ง. โรงงานโคราช ตั้งอยู่เลขที่ 335 นิคมอุตสาหกรรมสุรนารี ถนนราชสีมา-โชคชัย
  ตำบลหนองระเวียง อำเภอเมือง จังหวัดนครราชสีมา เนื้อที่ 48 ไร่ 0 งาน 0 ตารางวา

  นอกจากโรงงานทั้ง 4 แห่งแล้ว บริษัทฯยังมีโกดังสินค้า และโชว์รูมอีกหลายแห่ง

  --------------- -------- -------- ---------- -------------------- -----------
  มูลค่าตามบัญชี ณ 31                              หน่วย : ล้านบาท        
  ธันวาคม 2545                                                       

  ทรัพย์สิน          อาคาร    ที่ดิน      เครื่องจักร   ผู้ถือกรรมสิทธิ์           ภาระผูกพัน

  โรงงานสุขสวัสดิ์    127.02   -        166.07     บจ.ศรีไทยรุ่งเรืองทรัพย์   ติดจำนอง

  โรงงานบางปู      39.46    19.50    202.55     บมจ.ศรีไทยซุปเปอร์แวร์   ติดจำนอง

  โรงงานบางปะกง   225.88   196.98   451.07     บมจ.ศรีไทยซุปเปอร์แวร์   ติดจำนอง

  โรงงานโคราช     238.03   38.40    137.03     บมจ.ศรีไทยซุปเปอร์แวร์   ติดจำนอง
  --------------- -------- -------- ---------- -------------------- -----------

  หลักประกันและทรัพย์สินที่บมจ. ศรีไทยซุปเปอร์แวร์ (ผู้กู้) และบริษัท ศรีไทยรุ่งเรืองทรัพย์
  (1999) จำกัด (ผู้ค้ำประกัน) จำนองให้แก่ธนาคารนครหลวงไทย จำกัด (มหาชน)
  และธนาคารกรุงเทพ จำกัด (มหาชน)

ผู้ให้หลักประกัน : บมจ. ศรีไทยซุปเปอร์แวร์

1.  บัญชีสำรองเพื่อการชำระหนี้ ซึ่งเป็นบัญชีเงินฝากซึ่งเปิดไว้กับธนาคารนครหลวงไทย จำกัด
    (มหาชน) จำนวน 40 ล้านบาท และบัญชีเงินฝากที่ธนาคารกรุงเทพ จำกัด (มหาชน) จำนวน
    40 ล้านบาท โดยบมจ. ศรีไทยซุปเปอร์แวร์
    ทำสัญญาโอนสิทธิเรียกร้องในเงินฝากดังกล่าวให้แก่ธนาคารผู้ให้สินเชื่อทั้งสองแห่ง

2.  บมจ. ศรีไทยซุปเปอร์แวร์ (ในฐานะผู้เช่า)
    โอนสิทธิการเช่าที่ดินอย่างมีเงื่อนไขให้แก่ธนาคารผู้ให้สินเชื่อทั้งสองแห่ง ตามสัญญาเช่าที่ดิน
    ลงวันที่ 30 เมษายน 2543 ระหว่างผู้โอนสิทธิ (ในฐานะผู้เช่า) กับบริษัท
    ศรีไทยรุ่งเรืองทรัพย์ (1999) จำกัด (ในฐานะผู้ให้เช่า)

3.  จำนองเครื่องจักรซึ่งใช้งานอยู่ที่โรงงานสุขสวัสดิ์ โรงงานบางปู โรงงานบางปะกง
    และโรงงานโคราช

4.  จำนองที่ดินซึ่งเป็นที่ตั้งของโรงงาน 3 โรง คือ

  ที่ดินที่ตั้งโรงงานโคราช เนื้อที่ 48-0-0 ไร่

  ที่ดินที่ตั้งโรงงานบางปู เนื้อที่ 6-3-89 ไร่

  ที่ดินที่ตั้งโรงงานบางปะกง เนื้อที่ 49-0-98 ไร่

5.  จำนองกรรมสิทธิ์ในสิ่งปลูกสร้าง อาคารโรงงาน ได้แก่

  5.1 จำนองอาคารโรงงานสุขสวัสดิ์ เลขที่ 355, 355/1, 355/2, 355/3
  และอาคารไทยทอย เลขที่ 376 อาคารทั้งหมดตั้งอยู่ที่ถนนสุขสวัสดิ์ แขวงบางปะกอก
  เขตราษฎร์บูรณะ กรุงเทพฯ

  5.2 จำนองอาคารคลังสินค้าริมน้ำ เลขที่ 318, 318/1, 318/2, 318/3 ถนนราษฎร์บูรณะ
  แขวงราษฎร์บูรณะ (บางแจงร้อนนอก) เขตราษฎร์บูรณะ กรุงเทพฯ

  5.3 จำนองอาคารโรงงานบางปู เลขที่ 610 นิคมอุตสาหกรรมบางปู ตำบลแพรกษา
  อำเภอเมืองสมุทรปราการ จังหวัดสมุทรปราการ

  5.4 จำนองอาคารโรงงานบางปะกง เลขที่ 700/13 ตั้งอยู่ในนิคมอุตสาหกรรมบางปะกง 2
  ตำบลคลองตำหรุ อำเภอเมืองชลบุรี จังหวัดชลบุรี

  5.5 จำนองอาคารโรงงานโคราช เลขที่ 335, 529, 529/1-40 หมู่ 6
  เขตอุตสาหกรรมสุรนารี ตำบลหนองบัวศาลา อำเภอเมืองนครราชสีมา จังหวัดนครราชสีมา

6.  สลักหลังกรมธรรม์ประกันภัยให้ธนาคารผู้ให้สินเชื่อทั้งสองรายเป็นผู้รับผลประโยชน์แต่เพียงผู้เดียว
    (Sole Loss Payee) สำหรับการประกันภัยอาคารโรงงาน สำนักงาน เครื่องจักร ของทั้ง
    4 โรงงาน

  ผู้ให้หลักประกัน : บริษัท ศรีไทยรุ่งเรืองทรัพย์ (1999) จำกัด

1.  บริษัท ศรีไทยรุ่งเรืองทรัพย์ (1999) จำกัด ลงนามในหนังสือค้ำประกัน
    เพื่อค้ำประกันสินเชื่อให้แก่บมจ. ศรีไทยซุปเปอร์แวร์ ในวงเงิน 530 ล้านบาท

2.  จำนองที่ดิน

  2.1 ที่ดินซึ่งเป็นที่ตั้งโรงงานสุขสวัสดิ์ เนื้อที่ 22-3-7 ไร่

  2.2 ที่ดินซึ่งเป็นที่ตั้งคลังสินค้าริมน้ำ เนื้อที่ 6-3-84 ไร่

สัญญาเช่า

  ทรัพย์สินส่วนหนึ่งจำนวน 39 แปลง เนื้อที่รวมกันประมาณ 29 ไร่ ที่ มูลค่าตามบัญชี ณ วันที่ 31
  ธันวาคม 2545 จำนวน 321.71 ล้านบาท บริษัทฯโอนขายให้แก่บริษัท ศรีไทยรุ่งเรืองทรัพย์
  (1999) จำกัด ตามแผนฟื้นฟูกิจการนั้น บริษัทฯ ได้เช่ากลับมา เพื่อใช้ดำเนินธุรกิจ
  มีระยะเวลาเช่า 3 ปี เริ่มวันที่ 1 พฤษภาคม 2543 สิ้นสุดวันที่ 30 เมษายน 2546
  ต่อสัญญาได้อีก 3 ปี อัตราค่าเช่ารวม 50.71 ล้านบาทต่อปี
  ดังรายละเอียดทรัพย์สินที่เช่ากลับมาดังนี้ :-

  -------------------------------------------- -------- -------- --------
  สถานที่ตั้ง                                      เนื้อที่ดิน            

                                               ไร่       งาน      วา

  355 และ 376 สุขสวัสดิ์ 36 แขวงบางปะกอก           22       3        7

  ศูนย์ชลบุรี (ใหม่) จ.ชลบุรี                         3        2        50

  32/3-4 สุขุมวิท 21 อโศก พระโขนง (ศูนย์อโศก)       0        0        32

  ศูนย์หนองแขม หลักสอง (หนองแขม)                  0        0        48

  ศูนย์เชียงใหม่ จ.เชียงใหม่                         0        0        66

  ศูนย์ขอนแก่น จ.ขอนแก่น                           0        0        80.5

  ศูนย์ลพบุรี จ.ลพบุรี                               0        0        69.7

  ศูนย์รัตนาธิเบศร์ จ.นนทบุรี                         0        0        50.3

  ศูนย์รังสิต (ลำลูกกา) จ.ปทุมธานี                    0        0        41.4

  ศูนย์พิษณุโลก จ.พิษณุโลก                           0        0        99.3

  ศูนย์หาดใหญ่ จ.สงขลา                            0        0        44.6

  ศูนย์สุราษฎร์ธานี จ.สุราษฎร์ธานี                     0        0        52.2

  ศูนย์โคราชใหม่ จ.นครราชสีมา                      1        0        68

  รวมให้เช่าทั้งสิ้น                                 29       0        9
  -------------------------------------------- -------- -------- --------

ทรัพย์สินทางปัญญา

  บริษัท ศรีไทยซุปเปอร์แวร์ จำกัด (มหาชน) มีทรัพย์สินทางปัญญา 2 ประเภท คือ
  สิทธิบัตรและเครื่องหมายการค้าโดยบริษัทฯได้จดทะเบียนลิขสิทธิ์ในเครื่องหมายการค้า 14 แบบ
  รวม 36 จำพวกสินค้า และจดทะเบียนสิทธิบัตรการออกแบบผลิตภัณฑ์สำหรับผลิตภัณฑ์ชนิดต่างๆ
  จำนวน 79 ฉบับ กับกรมทรัพย์สินทางปัญญาและยื่นขอจดทะเบียนเพิ่มเติมอยู่อย่างสม่ำเสมอ
  นอกเหนือจากนี้ บริษัทฯยังจดทะเบียนเครื่องหมายการค้าในประเทศเยอรมัน จำนวน 1 แบบ
  รวม 3 จำพวกสินค้า

  การจดทะเบียนลิขสิทธิ์ในเครื่องหมายการค้าและสิทธิบัตรมีลักษณะสำคัญ เงื่อนไข
  ผลต่อการดำเนินธุรกิจ และอายุของสิทธิ ดังนี้

สิทธิบัตร

ลักษณะสำคัญ

  สิทธิบัตรที่บริษัทฯได้รับการจดทะเบียน คือ สิทธิบัตรการออกแบบผลิตภัณฑ์
  ซึ่งจะได้รับความคุ้มครองในความคิดสร้างสรรค์
  เกี่ยวกับการทำให้รูปร่างลักษณะภายนอกของผลิตภัณฑ์เกิดความสวยงามและแตกต่างไปจากเดิม
  ซึ่งบริษัทฯได้นำงานไปยื่นคำขอจดทะเบียนที่กระทรวงพาณิชย์
  ทำให้มีสิทธิพิเศษตามที่กฎหมายบัญญัติให้เจ้าของสิทธิบัตรมีสิทธิเด็ดขาดหรือสิทธิแต่ผู้เดียวในการแสวงหาประโยชน์จากการออกแบบผลิตภัณฑ์นั้น
  หรือสามารถอนุญาตให้บุคคลอื่นใช้สิทธิโดยได้รับค่าตอบแทน

เงื่อนไข

  การยื่นคำขอรับสิทธิบัตรการออกแบบผลิตภัณฑ์ของบริษัทฯ
  เป็นการออกแบบผลิตภัณฑ์ใหม่เพื่ออุตสาหกรรมหรือหัตถกรรม คือ
  การออกแบบที่ยังไม่มีใช้แพร่หลายในประเทศ
  หรือยังไม่เปิดเผยสาระสำคัญหรือรายละเอียดในเอกสารหรือสิ่งพิมพ์
  ไม่ว่าในหรือนอกประเทศก่อนวันขอรับสิทธิบัตร หรือไม่คล้ายหรือเหมือนกับแบบผลิตภัณฑ์ที่มีอยู่แล้ว

ผลต่อการดำเนินธุรกิจ

  เมื่อได้รับจดทะเบียนสิทธิบัตร
  บริษัทฯได้รับการคุ้มครองโดยผู้ทรงมีสิทธิแต่ผู้เดียวในการผลิตจำหน่าย นำเข้าในราชอาณาจักร
  อนุญาตให้บุคคลอื่นใช้สิทธิโดยได้รับค่าตอบแทน ดังนั้น
  หากมีผู้อื่นฝ่าฝืนสิทธิดังกล่าวของผู้ทรงสิทธิบัตร บริษัทฯก็สามารถที่จะบังคับให้ผู้ฝ่าฝืนสิทธิ
  ระงับการกระทำที่เป็นการฝ่าฝืน และยึดเอาทรัพย์สินที่ฝ่าฝืนนั้นทำลายก็ได้ หรือเรียกค่าเสียหาย
  อีกทั้งการฝ่าฝืนดังกล่าวยังมีโทษจำคุก หรือปรับ หรือทั้งจำทั้งปรับ
  เพื่อป้องกันไม่ให้คู่แข่งทางการค้าหรือบุคคลอื่นสามารถนำงานของบริษัทฯไปผลิต
  และจำหน่ายแข่งขันกับบริษัทฯโดยไม่ต้องขออนุญาต
  การจดทะเบียนสิทธิบัตรจึงเป็นสิ่งจำเป็นในการแข่งขันทางธุรกิจการค้าและการรักษาผลประโยชน์

อายุของสิทธิบัตร

  สิทธิบัตรการออกแบบผลิตภัณฑ์ มีอายุไม่เกิน 10 ปี นับแต่วันยื่นคำขอรับสิทธิบัตร
  และจะต้องเริ่มต่ออายุสิทธิบัตรนับแต่วันที่เริ่มต้นปีที่ 5 จนถึงปีที่ 10

เครื่องหมายการค้า

ลักษณะสำคัญ

  เครื่องหมายการค้า คือ เครื่องหมาย (ภาพ, คำ, ชื่อ, ตัวอักษร, ฯลฯ) ที่ใช้กำกับสินค้า
  เพื่อทำให้ประชาชนคนทั่วไป
  หรือผู้บริโภคสามารถแยกแยะสินค้าได้ว่าแตกต่างกับสินค้าอื่นที่ใช้เครื่องหมายการค้าอื่น
  ซึ่งตามความเข้าใจของบุคคลทั่วไปมักเรียกเครื่องหมายการค้าว่า “ยี่ห้อ”

เงื่อนไข

  การจดทะเบียนเครื่องหมายการค้าดำเนินการที่กระทรวงพาณิชย์
  โดยที่เครื่องหมายการค้าที่ยื่นคำขอจดทะเบียนได้ต้องไม่เหมือนหรือคล้ายกับเครื่องหมายการค้าของผู้อื่น

ผลต่อการดำเนินธุรกิจ

  เครื่องหมายการค้ามีประโยชน์ทำให้ผู้บริโภคสามารถจดจำและเรียกสินค้าของเครื่องหมายการค้านั้น
  ทำให้ผู้บริโภคสามารถเลือกซื้อสินค้าได้ตามต้องการ และไม่สับสนกับสินค้าอื่น
  และการที่เครื่องหมายการค้าที่ยังไม่จดทะเบียน
  ทำให้เจ้าของเครื่องหมายการค้ามีสิทธิเพียงใช้เครื่องหมายการค้าของตนเท่านั้น
  ไม่มีสิทธิฟ้องเรียกค่าเสียหายต่อผู้ละเมิดเครื่องหมายการค้าของตน
  ซึ่งต่างกับเครื่องหมายการค้าที่ได้รับจดทะเบียนหากมีบุคคลใดมากระทำละเมิดโดยการปลอมหรือเลียนแบบเครื่องหมายการค้า
  สามารถฟ้องเรียกค่าเสียหายและฟ้องเพิกถอนการจดทะเบียนเครื่องหมายการค้าที่เหมือนหรือคล้ายได้
  ดังนั้น หากไม่จดทะเบียนเครื่องหมายการค้า
  เมื่อบุคคลภายนอกนำเครื่องหมายการค้าดังกล่าวไปปลอมหรือเลียนแบบ
  ซึ่งอาจทำให้ประชาชนอาจสับสนในสินค้า หรือคุณภาพของสินค้าได้
  อันจะมีผลกระทบต่อเจ้าของเครื่องหมายการค้าและการดำเนินธุรกิจ
  ที่ไม่สามารถได้รับการเยียวยาคือได้รับค่าเสียหาย และโทษทางกฎหมายอาญา
  เครื่องหมายการค้าที่ได้จดทะเบียนแล้วนั้นจะมีระวางโทษจำคุกที่หนักกว่าเครื่องหมายการค้าที่ไม่จดทะเบียน

อายุเครื่องหมายการค้า

  เครื่องหมายการค้าที่ได้รับจดทะเบียน มีอายุการคุ้มครอง 10 ปี นับแต่ยื่นคำขอ
  และสามารถต่ออายุได้เป็นคราวๆ ละ 10 ปี

5.2 ทรัพย์สินที่ใช้ประกอบธุรกิจของบริษัท ศรีไทยโมลด์ส จำกัด

  โรงงานตั้งอยู่เลขที่ 55/1 หมู่ 1 ตำบลหนองซ้ำซาก อำเภอบ้านบึง จังหวัดชลบุรี บนเนื้อที่ 12
  ไร่ ถือกรรมสิทธิ์ของตนเอง ที่ดินเนื้อที่ 3 ไร่ 3 งาน 42 ตารางวา
  ติดจำนองกับบรรษัทเงินทุนอุตสาห-กรรมแห่งประเทศไทย วงเงินจำนอง 26 ล้านบาท และเนื้อที่
  4 ไร่ 1 งาน 59 ตารางวา ติดจำนองกับธนาคารไทยพาณิชย์ จำกัด (มหาชน) วงเงินจำนอง
  10 ล้านบาท

5.3 ทรัพย์สินที่ใช้ประกอบธุรกิจของบริษัท ไฮเทคโมลด์ส จำกัด

  บริษัท ไฮเทคโมลด์ส จำกัด สร้างโรงงานของตนเองบนที่ดินซึ่งเช่าจากบริษัท ศรีไทยโมลด์ส
  จำกัด เนื้อที่ 4 ไร่ 79 ตารางวา สัญญาเช่าต่ออายุครั้งละ 3 ปี อัตราค่าเช่าเดือนละ 40,000
  บาท

5.4 ทรัพย์สินที่ใช้ประกอบธุรกิจของบริษัท ศรีไทย มิยากาวา จำกัด

  โรงงานตั้งอยู่เลขที่ 539 ซอย 8 บี นิคมอุตสาหกรรมบางปู ถนนสุขุมวิท ตำบลแพรกษา
  อำเภอเมือง จังหวัดสมุทรปราการ ตั้งอยู่บนเนื้อที่ 5 ไร่ 2 งาน 52 ตารางวา

5.5 ทรัพย์สินที่ใช้ประกอบธุรกิจของ บริษัท ศรีไทยรุ่งเรืองทรัพย์ (1999) จำกัด

  สำนักงานตั้งอยู่เลขที่ 376 หมู่ 4 ถนนสุขสวัสดิ์ ซอย 36 แขวงบางปะกอก เขตราษฎร์บูรณะ
  กรุงเทพฯ บริษัทฯนี้มีหน้าที่ถือครองทรัพย์สินแทนบริษัทฯ ตามแผนฟื้นฟูกิจการ
  ทรัพย์สินที่ถือครองบางส่วนได้ให้เช่าแก่บริษัทฯ
  รายละเอียดปรากฏในหัวข้อทรัพย์สินที่ใช้ในการประกอบธุรกิจของบริษัทฯ

5.6 ทรัพย์สินที่ใช้ประกอบธุรกิจของบริษัท ศรีไทย โซโก้ อินเตอร์เนชั่นแนล จำกัด

  สำนักงานอยู่ที่ชั้น 5 เลขที่ 355 หมู่ 4 ถนนสุขสวัสดิ์ ซอย 36 แขวงบางปะกอก
  เขตราษฎร์บูรณะ กรุงเทพฯ เป็นพื้นที่เช่าจากบริษัทฯ มีเนื้อที่ 250 ตารางเมตร
  มีกำหนดระยะเวลาเช่า 3 ปี นับตั้งแต่เดือนมีนาคม 2545 – มีนาคม 2548 ค่าเช่าเดือนละ
  31,250 บาท และมีโกดังตั้งอยู่ที่ 318-318/1-3 ถนนราษฎร์บูรณะ แขวงราษฎร์บูรณะ
  เขตราษฎร์บูรณะ กรุงเทพฯ เนื้อที่ 1,944 ตารางเมตร เช่าจากบริษัทฯ โดยคิดค่าเช่าเดือนละ
  100,000 บาท ระยะเวลาเช่าตั้งแต่วันที่ 1 กุมภาพันธ์ 2543 ถึงวันที่ 1 กุมภาพันธ์ 2546

5.7 ทรัพย์สินที่ใช้ประกอบธุรกิจของบริษัท ศรีไทย ชิน-โอซาก้า จำกัด

  สำนักงานและโรงงานตั้งอยู่ในนิคมอุตสาหกรรมสมุทรสาคร เลขที่ 1/132 หมู่ 2 ถนนพระราม 2
  ตำบลท่าทราย อำเภอเมือง จังหวัดสมุทรสาคร ตั้งอยู่บนที่ดิน 4 ไร่ 10 ตารางวา
  ถือกรรมสิทธิ์ของตนเอง

5.8 นโยบายการลงทุนและการบริหารงานในบริษัทย่อยและบริษัทร่วม

  บริษัทฯมีนโยบายลงทุนในธุรกิจที่เกี่ยวเนื่องกับธุรกิจที่บริษัททำเป็นหลัก คือ
  ธุรกิจพลาสติกและเมลามีน การเติบโตของกลุ่มบริษัท จึงเน้นการเติบโตในแนวตั้ง (VERTICAL
  INTEGRATION) โดยมีการลงทุนในกิจการอื่นที่ไม่เกี่ยวข้องกับธุรกิจหลักของบริษัทน้อยมาก
  ทั้งนี้เพื่อลดการพึ่งพาธุรกิจภายนอกให้เหลือน้อยที่สุด (SELF SUFFICIENCY)
  บริษัทในเครือแต่ละแห่งจะมีทีมบริหารของตนเอง
  โดยบริษัทฯมีส่วนร่วมในการกำหนดนโยบายการดำเนินธุรกิจในระดับหนึ่งร่วมกับผู้ถือหุ้นรายอื่นในบริษัทย่อย
  และส่งตัวแทนเข้าไปเป็นกรรมการของบริษัทในเครือ

  ปัจจุบันบริษัทฯมีสัดส่วนของเงินลงทุนในบริษัทในเครือและบริษัททั่วไปต่อสินทรัพย์รวม ดังนี้.-

+----------------------------------+--------------+-------------------+
|                                  | หน่วย :       |                   |
|                                  | ล้านบาท       |                   |
+----------------------------------+--------------+-------------------+
|                                  | งบการเงินรวม  | งบการเงินของบริษัท   |
|                                  |              |                   |
|                                  | พ.ศ. 2545    | พ.ศ. 2545         |
+----------------------------------+--------------+-------------------+
| เงินลงทุนในบริษัทย่อย (ตามวิธีส่วนได้เสีย) | -            | 101.92            |
+----------------------------------+--------------+-------------------+
| เงินลงทุนในบริษัทร่วม (ตามวิธีส่วนได้เสีย) | 525.63       | 501.37            |
+----------------------------------+--------------+-------------------+
| เงินลงทุนในบริษัททั่วไป (ตามราคาทุน)    | 41.79        | 41.79             |
+----------------------------------+--------------+-------------------+
| รวม                              | 567.42       | 645.08            |
+----------------------------------+--------------+-------------------+
| สินทรัพย์รวม                        | 6,734.44     | 6,310.95          |
+----------------------------------+--------------+-------------------+
| สัดส่วน (%)                        | 8.43         | 10.22             |
+----------------------------------+--------------+-------------------+

  บริษัทฯยังคงมีนโยบายเน้นการลงทุนในกิจการที่ทำธุรกิจเหมือนหรือคล้ายคลึงกับธุรกิจหลักของบริษัทฯ
  เพื่อให้เกิดผลดีจากการสนับสนุนซึ่งกันและกัน (synergy effect)
  โดยไม่มีนโยบายจำกัดการลงทุน แต่จะลงทุนให้เหมาะสมตามฐานะการเงิน
  ความจำเป็นทางธุรกิจ และสภาพเศรษฐกิจโดยรวม